CELEX: 32009R0490
Language: sk
Date: 2009-06-10 00:00:00
Title: Nariadenie Komisie (ES) č. 490/2009 z  10. júna 2009 , ktorým sa stosiedmy krát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom

11.6.2009   
            
            
               SK
            
            
               Úradný vestník Európskej únie
            
            
               L 148/12
            
         
      NARIADENIE KOMISIE (ES) č. 490/2009
   z 10. júna 2009,
   ktorým sa stosiedmy krát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom a ruší nariadenie Rady (ES) č. 467/2001, ktorým sa zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 prvú zarážku,
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady Organizácie spojených národov rozhodol 27. mája 2009 o zmene a doplnení zoznamu fyzických a právnických osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov, pridaním jednej fyzickej osoby na tento zoznam, vzhľadom na informácie v súvislosti s ich spojením s Al-Káidou. Sankčný výbor poskytol odôvodnenie pre toto rozhodnutie o zaradení do zoznamu.
            
         
               (3)
            
            
               Príloha I by sa preto mala zodpovedajúcim spôsobom zmeniť a doplniť.
            
         
               (4)
            
            
               S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť bezodkladne.
            
         
               (5)
            
            
               Keďže zoznam OSN neobsahuje aktuálnu adresu dotknutej fyzickej osoby, v Úradnom vestníku Európskej únie by sa malo uverejniť oznámenie, aby sa dotknutá osoba mohla obrátiť na Komisiu a aby Komisia mohla následne oznámiť dotknutej osobe dôvody, na ktorých sa toto nariadenie zakladá, umožniť jej vyjadriť sa k týmto dôvodom a s prihliadnutím na tieto vyjadrenia a prípadné dostupné dodatočné informácie toto nariadenie prehodnotiť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júna 2009
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpis „Fyzické osoby“ sa dopĺňa tento záznam:
      
         „Bekkay Harrach [alias a) Abu Talha al Maghrabi, b) al Hafidh Abu Talha der Deutsche (‚al Hafidh Abu Talha Nemec‘)]. Dátum narodenia: 4.9.1977. Miesto narodenia: Berkane, Maroko. Štátna príslušnosť: Nemecko. Číslo cestovného pasu: 5208116575 (nemecký cestovný pas vydaný v Bonne v Nemecku, platný do 7.9.2013). Národné identifikačné číslo: a) 5209243072 [nemecký Bundespersonalausweis (vnútroštátny preukaz totožnosti)], vydaný v Bonne v Nemecku, platný do 7.9.2013, b) J17001W6Z12 (nemecký vodičský preukaz, vydaný v Bonne v Nemecku). Dátum zaradenia do zoznamu uvedený v článku 2a ods. 4 písm. b): 27.5.2009. Ďalšie informácie: od apríla 2009 sa pravdepodobne zdržuje v pohraničnej oblasti medzi Afganistanom a Pakistanom.“